GRAD OSIJEK

OGLAS
ZA PRIJAM U SLUŽBU NA ODREĐENO VRIJEME


KLASA: 121-01/20-01/8
URBROJ: 2158/01-12-00/01-20-8
Osijek, 11. kolovoza 2020.

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) i članka 8. stavka 3. Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17 i 14/19), a u vezi s člankom 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) pročelnik Upravnog odjela za urbanizam Grada Osijeka raspisao je oglas za prijam u službu na određeno vrijeme, koji je objavljen na stranicama Burze rada, Hrvatskog zavoda za zapošljavanje od 11. kolovoza 2020., za radno mjesto:

1. VIŠI STRUČNI SURADNIK	
u Upravnom odjelu za urbanizam Grada Osijeka, Odsjeku za tehničku pripremu i provedbu akata


	1 izvršitelj/ica na određeno vrijeme 

OPIS POSLOVA:

		Vodi i rješava upravne postupke vezane uz donošenje rješenja o izvedenom stanju. Razmatra žalbe stranaka u upravnim postupcima donošenja rješenja o izvedenom stanju. Sudjeluje u izradi izvješća. Prati zakonsku regulativu i izrađuje akte vezane uz postupke donošenja rješenja o izvedenom stanju. Obavlja druge poslove koje mu rukovodeći službenik povjeri. 

Podaci o plaći:

	Plaća za navedeno  radno mjesto se utvrđuje umnoškom koeficijenta složenosti poslova koji za ovo radno mjesto iznosi 2,08 i osnovice koja iznosi 4.282,00 kn, uvećan za 0,5% za svaku navršenu godinu radnog staža. 

OBAVIJESTI I UPUTE:

Način obavljanja prethodne provjere znanja i sposobnosti te područja i izvori za pripremanje kandidata za provjeru 

Prethodna provjera znanja koja obuhvaća područje gradnje, prostornog uređenja i postupanja s nezakonito izgrađenim zgradama obavit će se pisanim testiranjem.
Poznavanje rada na računalu (MS Office paket) utvrdit će se pisanim testiranjem.

	
Pravni izvori za provjeru znanja:

· Zakon o postupanju s nezakonito izgrađenim zgradama („Narodne novine“ br.  86/12, 143/13, 65/17 i 14/19)
· Zakon o gradnji („Narodne novine br. 153/13, 20/17, 39/19 i 125/19)
· Zakon o prostornom uređenju („Narodne novine“ br. 153/13, 65/17, 114/18, 39/19 i 98/19)   
· Zakon o općem upravnom postupku („Narodne novine“ br. 47/09)


Smatra se da je kandidat, koji nije pristupio prethodnoj provjeri znanja i sposobnosti, povukao prijavu na oglas.
Intervju se provodi samo s kandidatima koji su ostvarili najmanje 50% bodova iz svakog dijela provjere znanja na provedenom testiranju.	
Vrijeme održavanja prethodne provjere znanja kandidata bit će objavljeno na ovoj web stranici te na oglasnoj ploči Grada Osijeka, najkasnije pet dana prije održavanja provjere.

U nastavku slijedi tekst oglasa.

KLASA: 121-01/20-01/8
URBROJ: 2158/01-12-00/01-20-5
Osijek, 10. kolovoza 2020.

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19)  i članka 8. stavka 3. Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17 i 14/19), a u vezi s člankom 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) pročelnik Upravnog odjela za urbanizam Grada Osijeka, raspisuje

OGLAS
ZA PRIJAM U SLUŽBU NA ODREĐENO VRIJEME

na radno mjesto u Upravnom odjelu za urbanizam Grada Osijeka, Odsjeku za tehničku pripremu i provedbu akata:
 
1. VIŠI STRUČNI SURADNIK – 1 izvršitelj na određeno vrijeme – u trajanju do 3 godine

Opći uvjeti za prijam u službu:
· punoljetnost,
· hrvatsko državljanstvo,
· zdravstvena sposobnost za obavljanje poslova radnog mjesta na koje se prima.
 
Pored općih uvjeta za prijam u službu kandidati moraju ispunjavati i sljedeće posebne uvjete:
- 	magistar inženjer arhitekture, građevinarstva/stručni specijalist arhitekture, građevinarstva;      
· najmanje jedna godina radnog iskustva na odgovarajućim poslovima;
· položen vozački ispit za vozača „B“ kategorije; 
· položen državni ispit; 
· poznavanje rada na računalu.

	Izrazi koji se, u ovom oglasu koriste u muškom rodu neutralni su i odnose se jednako na muški i ženski rod. 
Služba se zasniva na određeno vrijeme (do 3 godine) uz obvezni probni rad od dva mjeseca.
Radnim iskustvom na odgovarajućim poslovima smatra se radno iskustvo ostvareno na poslovima odgovarajuće stručne spreme i struke.
	Na oglas se mogu javiti osobe oba spola. 
Na oglas se mogu prijaviti i osobe koje nemaju položen državni ispit pod uvjetom da ga polože u zakonskom roku.
Za prijam u službu osobe koja je strani državljanin ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.
	S kandidatima koji udovoljavaju formalnim uvjetima oglasa bit će provedena prethodna provjera znanja i sposobnosti.  
Ako kandidat ne pristupi prethodnoj provjeri znanja i sposobnosti, smatra se da je povukao prijavu na oglas.
		U prijavi na oglas navode se osobni podaci podnositelja prijave (ime, adresa stanovanja, kontakt telefon ili mobitel, adresa elektroničke pošte), naziv radnog mjesta i upravnog odjela na koje se prijavljuje.
	Prijavu je potrebno vlastoručno potpisati.
	Uz prijavu na oglas kandidati su dužni priložiti:
· životopis,
· dokaz o hrvatskom državljanstvu (preslika domovnice), odnosno za osobe sa stranim državljanstvom ili osobe bez državljanstva dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose,
· dokaz o stručnoj spremi (preslika diplome),
· dokaz o radnom iskustvu na odgovarajućim poslovima u trajanju od najmanje jedne godine (potrebno je dostaviti dokumente navedene u točkama a) i b)),
a) elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje) ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje,
b)  presliku ugovora o radu ili rješenja o rasporedu ili potvrdu poslodavca (svi navedeni dokumenti moraju sadržavati vrstu poslova koju je obavljao, vrstu stručne spreme tih poslova i vremenska razdoblja u kojima je kandidat obavljao navedene poslove, a koja su evidentirana u matičnoj evidenciji Hrvatskog zavoda za mirovinsko osiguranje),
· dokaz o položenom državnom ispitu, ako ga kandidat posjeduje,
· uvjerenje da se protiv kandidata ne vodi kazneni postupak ili da nije pravomoćno osuđen za kaznena dijela iz članka 15. Zakona (ne starije od tri mjeseca od dana objave ovog oglasa) te vlastoručno potpisanu izjavu kandidata koju nije potrebno ovjeravati (a koja je dana pod materijalnom i kaznenom odgovornošću) da mu nije prestala služba u upravnom tijelu lokalne jedinice zbog teške povrede službene dužnosti u razdoblju od 4 godine od prestanka službe te izjavu da mu nije prestala služba u upravnom tijelu lokalne jedinice zato što nije zadovoljio na probnom radu u razdoblju od 4 godine od prestanka službe,
· dokaz o poznavanju rada na računalu (svjedodžba, potvrda ili izjava o poznavanju rada na računalu).
	Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu u službu na određeno vrijeme.
	Isprave se prilažu u neovjerenoj preslici, a prije izbora kandidata predočit će se u izvorniku.
	U službu ne mogu biti primljene osobe za koje postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19).	
	Osoba koja se poziva na pravo prednosti pri zapošljavanju prema posebnim zakonima, sukladno članku 101. Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17 i  98/19), članku 48. f Zakona o zaštiti vojnih i civilnih invalida rata („Narodne novine“ br. 33/92, 77/92, 27/93, 58/93, 2/94, 76/94, 108/95, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na oglas pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.
	Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17 i 98/19) je: https://branitelji.gov.hr/zaposljavanje-843/843
	Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) uz prijavu na natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).
	Urednom prijavom smatra se prijava koja sadrži sve podatke i priloge navedene u oglasu.
	Osoba koja nije podnijela pravodobnu i urednu prijavu ili ne ispunjava formalne uvjete iz oglasa ne smatra se prijavljenim kandidatom. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na oglas.
	Prijave na oglas podnose se u roku 8 dana od objave oglasa na stranicama "Burze rada"  Hrvatskog zavoda za zapošljavanje, s obveznom naznakom naziva radnog mjesta VIŠI STRUČNI SURADNIK u Upravnom odjelu za urbanizam Grada Osijeka, Odsjeku za tehničku pripremu i provedbu akata, na koje se podnositelj prijave prijavljuje, na adresu: 

	Grad Osijek, Povjerenstvo za provedbu oglasa
	Franje Kuhača 9 
	31000 Osijek

	Prijave se mogu dostaviti i u Pisarnicu Grada Osijeka, Franje Kuhača 9, Osijek.
	U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog oglasa.
	Na web-stranici Grada Osijeka, www.osijek.hr naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.
	Na istoj web-stranici te na oglasnoj ploči Grada Osijeka objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.
	O rezultatima oglasa kandidati će biti obaviješteni u zakonskom roku.

                                                                                               Grad Osijek
                                                                       Pročelnik Upravnog odjela za urbanizam
                                                                                Dražen Slunjski, mag. ing. aedif.

